ফিনল্যান্ড
ফিনল্যান্ড (ফিনীয় ভাষায় Suomen tasavalta "সুওমেন্‌ তাসাভাল্‌তা", সুয়েডীয় ভাষায়: Republiken Finland "রেপুব্লিকেন্‌ ফিন্‌লান্দ্‌") উত্তর-পশ্চিম ইউরোপে বাল্টিক সাগরের উপকূলে অবস্থিত একটি রাষ্ট্র। ফিনল্যান্ড ইউরোপের সবচেয়ে উত্তরে অবস্থিত দেশগুলির একটি। এর এক-তৃতীয়াংশ এলাকা সুমেরুবৃত্তের উত্তরে অবস্থিত। এখানে ঘন সবুজ অরণ্য ও প্রচুর হ্রদ রয়েছে। প্রাচীরঘেরা প্রাসাদের পাশাপাশি আছে অত্যধুনিক দালানকোঠা। দেশটির বনভূমি এর সবচেয়ে গুরুত্বপূর্ণ প্রাকৃতিক সম্পদ; এগুলিকে প্রায়ই ফিনল্যান্ডের "সবুজ সোনা" নামে ডাকা হয়। হেলসিঙ্কি ফিনল্যান্ডের রাজধানী ও বৃহত্তম শহর।
আলবেনিয়া-জাপান সম্পর্ক
জাপানের রাজধানী টোকিওতে আলবেনিয়ার একটি স্থায়ী দূতাবাস রয়েছে। কিন্তু আলবেনিয়াতে জাপানের কোন দূতাবাস নেই। ইতালির রাজধানী রোমে অবস্থিত জাপানের দূতাবাসের নিকট, আলবেনিয়া সম্পর্কিত সকল কূটনৈতিক দায়িত্ব এবং অন্যান্য কার্যক্রমের দায়িত্ব ন্যস্ত রয়েছে এবং এই দূতাবাসের মাধ্যমেই জাপান আলবেনিয়ার সাথে কূটনৈতিক সম্পর্ক রক্ষা করে। তবে বর্তমানে আলবেনিয়ায়, জাপানের একটি অনারারি কনস্যুলেট রয়েছে। আলবেনিয়ার রাজধানী তিরানায় এই অনারারি কনস্যুলেটটি অবস্থিত।